Meggyilkoltak egy 25 éves férfit péntek este pár perccel kilenc óra után az Orczy téren. A fiatalember a barátjával közlekedett a 28-as villamoson, amikor egy háromfős társaság egyik tagja megszúrta. A férfi olyan súlyos sérüléseket szenvedett, hogy az életét már a helyszínre érkező mentők sem tudták megmenteni.

A rendőrök azonnal megkezdték a feltételezett elkövetők felkutatását és a bejelentéstől számított 23 percen belül elfogták a 38 éves D. Károlyt és a 25 éves L. Annát, majd a közelben található MÁV telepen a 43 éves L. Jánost is, akik összefüggésbe hozhatók az emberöléssel.

A Budapesti Rendőr-főkapitányság Életvédelmi Osztálya emberölés gyanúja miatt indított nyomozást, és megkezdte az elfogott személyek kihallgatását és elszámoltatását.

Kiemelt kép: Mihádák Zoltán /MTI